Diari Oficial de la Generalitat Valenciana


Sumari del DOGV 4583, del 09-09-2003 (2003/9821)

DECRET 164/2003, de 5 de setembre, del Consell de la Generalitat, pel qual es crea un Institut d'Educació Secundària a Elx-Torrellano.
--------------------------------------------------------------------------------------------------------------------------------------

### Dades del document

Número de DOGV
:   4583

Data del DOGV
:   09-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9821


Data del document
:   05-09-2003

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Elx
    * ensenyament secundari
    * centre d'ensenyament
    * ensenyament públic

DECRET 164/2003, de 5 de setembre, del Consell de la Generalitat, pel qual es crea un Institut d'Educació Secundària a Elx-Torrellano. [2003/9821]
  
El mapa escolar de la Comunitat Valenciana contempla la creació d'un Institut a Elx-Torrellano per a impartir les ensenyances d'Educació Secundària. El centre, identificat en el mapa escolar com a 03N00027, atendrà la demanda de les ensenyances indicades en el districte escolar Al-34.
  
Atenent estes previsions, l'Ajuntament d'Elx, per acord adoptat en sessió plenària de 31 de juliol del 2000, va cedir a la Generalitat una parcel·la de 13.238'82 m2 en Torrellano Alto per a la construcció del centre docent previst en el mapa escolar. La cessió va ser acceptada per Resolució de 19 d'octubre del 2001, del conseller d'Economia, Hisenda i Ocupació, tot això en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Per a albergar el citat centre docent, la societat mercantil Construccions i Infraestructures Educatives de la Generalitat Valenciana, SA (CIEGSA), ha gestionat la construcció d'un nou edifici escolar que s'ajusta a les exigències establides en el Reial Decret 1004/1991, de 14 de juny, pel qual s'establixen els requisits mínims dels centres que impartisquen ensenyances de Règim General no Universitari, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.
  
Per això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació; i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell de la Generalitat, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 5 de setembre de 2003,
  
DECRETE
  
Article únic
  
Es crea el següent centre docent:
  
Província: Alacant.
  
Localitat: Elx - Torrellano Alto.
  
Denominació: Institut d'Educació Secundària Núm. 14.
  
Codi: 26031483.
  
Titular: Generalitat.
  
Domicili: c/ La Paz, s/n.
  
Composició: 20 unitats d'Educació Secundària Obligatòria i 6 de Batxillerat.
  
Capacitat: 600 llocs escolars d'Educació Secundària Obligatòria i 210 de Batxillerat.
  
DISPOSICIÓ ADDICIONAL ÚNICA
  
El que establix este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, el domicili, denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol del 2003.
  
València, 5 de setembre de 2003
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS